Ehdotus neuvoston direktiivi direktiivin 77/388/ETY muuttamisesta sisällyttämällä siihen mahdollisuus soveltaa kokeiluluontoisesti alennettua arvonlisäverokantaa erityisen työvaltaisiin palveluihin /* KOM/99/0062 lopull. - CNS 99/0056 */



Virallinen lehti nro C 102 , 13/04/1999 s. 0010



Ehdotus neuvoston direktiivi direktiivin 77/388/ETY muuttamisesta sisällyttämällä siihen mahdollisuus soveltaa kokeiluluontoisesti alennettua arvonlisäverokantaa erityisen työvaltaisiin palveluihin (1999/C 102/10) KOM(1999) 62 lopull. - 1999/0056(CNS) (Komission esittämä 15 päivänä maaliskuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 99 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että (1) jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun neuvoston direktiivin 77/388/ETY(1), sellaisena kuin se on viimeksi muutettuna direktiivillä 98/80/EY(2), 12 artiklan 3 kohdan a alakohdassa säädetään, että jäsenvaltiot voivat soveltaa joko yhtä tai kahta alennettua verokantaa ja niitä on sovellettava yksinomaan direktiivin 77/388/ETY liitteessä H tarkoitettujen tavaroiden luovutuksiin ja palvelujen suorituksiin, (2) työttömyysongelman vakavuuden takia jäsenvaltioille on kuitenkin annettava halutessaan mahdollisuus kokeilla liitteeseen H tällä hetkellä sisältymättömien erityisen työvaltaisten palvelujen arvonlisäverokannan alentamisen toimivuutta ja vaikutuksia uusien työpaikkojen luomisen kannalta, (3) arvonlisäverokannan alentaminen vähentää lisäksi todennäköisesti kyseisten yritysten alttiutta alkaa toimia tai jatkaa toimimista harmaassa taloudessa, (4) verokannan kohdistettu alentaminen ei ole vaaratonta verotuksen tasapuolisuuden ja sisämarkkinoiden moitteettoman toiminnan kannalta; on näin ollen tarpeen säätää luvan myöntämismenettelystä kolmeen vuoteen rajatun jakson ajaksi ja rajata toimenpiteen soveltamisala tiukasti sen todennettavuuden ja rajallisuuden turvaamiseksi, (5) on perustettava tutkimus- ja seurantamenettely, jonka tarkoituksena on valvoa, soveltuvatko myönnetyt luvat edelleen moitteettomasti toimiville sisämarkkinoille, (6) koska on kyse kilpailun vääristymien poistamisesta yhteisöstä, neuvoston on toteutettava aisanmukaiset toimenpiteet, kuten myönnetyn luvan peruuttaminen tai sen soveltamisalan supistaminen, perustamissopimuksen 101 artiklassa määrätyn menettelyn kaltaisen menettelyn mukaisesti, (7) toimenpiteen kokeellisen luonteen takia toimenpiteen toteuttaneiden jäsenvaltioiden on laadittava yksityiskohtainen arvio sen vaikutuksista työllisyyteen ja tehokkuuteen, ja (8) toimenpiteen soveltamiselle on asetettava tiukat aikarajat ja soveltaminen on päätettävä viimeistään 31 päivänä joulukuuta 2002, ON ANTANUT TÄMÄN DIREKTIIVIN: 1 artikla Lisätään direktiivin 77/388/ETY 28 artiklaan 6 kohta seuraavasti: "6. Neuvosto voi yksimielisesti komission ehdotuksesta antaa jäsenvaltiolle luvan soveltaa 1 päivän tammikuuta 2000 ja 31 päivän joulukuuta 2002 välisenä aikana kokonaisuudessaan 12 artiklan 3 kohdan a alakohdan kolmannessa alakohdassa säädettyjä alennettuja arvonlisäverokantoja erityisen työvaltaisiin palveluihin. Kyseisten palvelujen on täytettävä seuraavat edellytykset: a) ne ovat työvaltaisia b) niitä tarjotaan suoraan lopullisille kuluttajille c) ne ovat pääasiassa paikallisia eivätkä todennäköisesti luo kilpailunvääristymiä. Alennetun verokannan soveltaminen ei saa vaarantaa sisämarkkinoiden moitteetonta toimintaa. Jäsenvaltion, joka haluaa ottaa käyttöön ensimmäisessä kohdassa tarkoitetun toimenpiteen, on ilmoitettava siitä komissiolle ennen 1 päivää syyskuuta 1999 ja annettava ennen tätä päivämäärää komissiolle kaikki toimenpiteen arvioimisen edellyttämät tiedot ja erityisesti seuraavat tiedot: a) toimenpiteen soveltamisala ja yksityiskohtainen kuvaus kyseisistä palveluista b) seikat, joiden perusteella voidaan päätellä, että edellä toisessa ja kolmannessa kohdassa säädetyt edellytykset täyttyvät c) seikat, jotka vahvistavat, ettei toimenpide ole omiaan aiheuttamaan kilpailunvääristymiä d) tekijät, jotka osoittavat suunnitellun toimenpiteen talousarviovaikutuksen e) tekijät, jotka osoittavat, että verokannan alentamisesta aiheutuvan hinnanalennuksen sekä kysynnän ja työllisyyden kasvun välillä on kiinteä yhteys. Jos komissio havaitsee, että jäsenvaltion käyttöön ottamia toimenpiteitä ei voida enää soveltaa, koska ne vääristävät kilpailua joko kyseisen jäsenvaltion alueella toteutettavien samankaltaisten toimintojen välillä tai eri jäsenvaltioissa toteutettavien samojen tai samankaltaisten toimintojen välillä, se ehdottaa neuvostolle aiheellisia toimenpiteitä. Neuvosto tekee komission ehdotuksista päätöksen määräenemmistöllä. Jäsenvaltioiden, joille on myönnetty lupa soveltaa ensimmäisessä kohdassa tarkoitettua alennettua arvonlisäverokantaa, on laadittava ennen 1 päivää lokakuuta 2002 yksityiskohtainen kertomus, johon sisältyy yleisarvio toimenpiteen tehokkuudesta uusien työpaikkojen luomisen ja tehokkuuden kannalta." 2 artikla Jäsenvaltioiden on saatettava tämän direktiiviin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1999. Niiden on ilmoitettava tästä komissiolle. Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan seitsemäntenä päivänä siitä, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 145, 13.6.1977, s. 1. (2) EYVL L 281, 17.10.1998, s. 31.